Zulayho Mahkamova. Zulayho Bahriddinovna Mahkamova – O‘zbekiston Respublikasi Bosh vazirining o‘rinbosari - Oila va xotin-qizlar qo‘mitasi raisi . Tarjimai holi. 1968-yil 28-avgustda Namangan viloyati Yangiqoʻrgʻon tumanida tugʻilgan. Ta'lim. 1975-yili Yangiqoʻrgʻon tumanidagi 1-sonli maktabga o'qishga kirib, 1986-yilda a'lo baholar bilan o'qishni tamomlagan, shundan so'ng 1986-yili Namangan Davlat Pedagogika Institutini, Prezident huzuridagi Davlat va Jamiyat qurilishi akademiyasini tamomlagan. Mehnat faoliyati. Mehnat faoliyatini 1989-yilda Yangiqoʻrgʻon tumanidagi 1-maktab oʻqituvchisi sifatida boshlagan, 1998-yilga qadar xalq taʼlimi sohasida turli lavozimlarda mehnat qilgan (o'quv ishlari bo'yicha direktor o'rinbosari, bo'lim mudirasi, katta o'qituvchi), 1998-2011-yillarda Yangiqoʻrgʻon tumani hokimining oila, onalik va bolalikni ijtimoiy muhofaza qilish masalalari boʻyicha oʻrinbosari etib saylanadi va keyinchalik xotin-qizlar qoʻmitasi raisi lavozimida, soʻngra Fermer va dehqon xoʻjaliklari uyushmasi Yangiqoʻrgʻon tuman vakilligi, Fermerlar uyushmasi Yangiqoʻrgʻon tumani fermer xoʻjaliklariga xizmat koʻrsatish markazi direktori, Yangiqoʻrgʻon tumani hokimining oʻrinbosari — xotin-qizlar qoʻmitasi raisi lavozimlarida faoliyat koʻrsatgan. 2011-2017-yillarda Namangan viloyati kasaba uyushma tashkilotlari birlashmasi raisi, 2017-2018-yillarda viloyati hokimi oʻrinbosari, xotin-qizlar qoʻmitasi raisi lavozimlarida ishlagan. Zulayho Mahkamova 2018-yil 24-apreldan Oʻzbekiston xotin-qizlar qoʻmitasi raisining birinchi oʻrinbosari boʻlib ishlab kelgan va 2020-yildan 4-martdan boshlab Toʻraqoʻrgʻon tumani hokimi vazifasiga oʻtgan. U Oʻzbekistondagi beshinchi ayol hokim boʻldi. 2022-yil 1-martdan Oʻzbekiston Respublikasi Oila va xotin-qizlar qoʻmitasi raisi sifatida ishlab kelmoqda. Oilasi. Oilali, 2 nafar farzandi bor.